ไทคอน-ขายหุ้นกู้500ล้าน
ไท-คอนขายหุ้นกู้ 500 ล้านจ่ายดอกเบี้ย 3.40-3.52%&nbsp;
27 ก.ย. 2553

ไท-คอนขายหุ้นกู้ 500 ล้านจ่ายดอกเบี้ย 3.40-3.52% 
รายงานข่าวจากบริษัทไท-คอน อินดัสเทรียล คอนเน็ค ชั่น (TICON)เปิดเผยว่า ล่าสุดบริษัทได้ยื่นแบบแสดงรายการข้อมูล(ไฟลิง)เพื่อเสนอขายหุ้นกู้ให้กับนักลงทุนสถาบันและนักลงทุนรายใหญ่วงเงินรวมทั้งสิ้น 500 ล้านบาทโดยเริ่มเสนอขายให้กับนักลงทุนระหว่างวันที่ 27-29 ก.ย. นี้
ทั้งนี้หุ้นกู้ที่จะเสนอขายครั้งนี้ แบ่งเป็น  หุ้นกู้อายุ 4 ปี วงเงิน 280 ล้านบาท โดยจะจ่ายดอกเบี้ยให้กับนักลงทุนในอัตรา 3.40%  และหุ้นกู้อายุ  5 ปี วงเงิน 220 ล้านบาท จ่ายดอกเบี้ยให้กับนักลงทุนในอัตรา 3.52 % 
อย่างไรก็ตามหุ้นกู้ของบริษัทที่จะออกและขายรอบนี้ได้รับอันดับความน่าเชื่อถือจากบริษัททริสเรทติ้งที่ A  และมีธนาคารซีไอเอ็มบี(ไทย)เป็นที่ปรึกษาและผู้จัดจำหน่ายหุ้นกู้ในครั้งนี้
บริษัทไท-คอน อินดัสเทรียล คอนเน็ค ชั่น ดำเนินธุรกิจให้เช่าโรงงานสำเร็จรูปโดยลูกค้าที่เช่าประมาณ 57%เป็นลูกค้าญี่ปุ่นและประมาณ 50%เป็นลูกค้าที่ทำธุรกิจชิน้ส่วนอิเลคทรอนิกส์และไฟฟ้า